ดาวโจนส์ปิดลบ/น้ำมัน,ทองบวกเล็กน้อย
หุ้นดาวโจนส์ปิดลบ 117.72 จุดด้านราคาน้ำมันบวก 12 เซนต์ ขณะที่ทองคำเพิ่มขึ้น 3.60 ดอลลาร์
13 ต.ค. 2564

ดัชนีเฉลี่ยอุตสาหกรรมดาวโจนส์ปิดที่ 34,378.34 จุด ลดลง 117.72 จุด หรือ -0.34% ดัชนี เอสแอนด์พี 500 ปิดที่ 4,350.65 จุด ลดลง 10.54 จุด หรือ -0.24% ดัชนีแนสแดค ปิดที่ 14,465.93 จุด ลดลง 20.28 จุด หรือ -0.14%ดัชนีดาวโจนส์ตลาดหุ้นนิวยอร์กปิดตลาดวันที่ 12 ต.ค. ลบติดต่อกันเป็นวันที่ 3 จากความกังวลเกี่ยวกับภาวะเงินเฟ้อที่เป็นผลมาจากการพุ่งขึ้นของต้นทุนพลังงาน ขณะเดียวกันนักลงทุนจับตาการเปิดเผยผลประกอบการไตรมาส 3 ของธนาคารรายใหญ่ในสหรัฐ รวมทั้งรายงานการประชุมประจำเดือนก.ย.ของธนาคารกลางสหรัฐ (เฟด) ในสัปดาห์นี้สัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนพฤศจิกายน เพิ่มขึ้น 12 เซนต์ ปิดที่ 80.64 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนธันวาคม ลดลง 23 เซนต์ ปิดที่ 83.42 ดอลลาร์ต่อบาร์เรลได้ปัจจัยบวกจากความต้องการใช้น้ำมันทั่วโลกที่สูงขึ้นหลังจากเศรษฐกิจเริ่มฟื้นตัวจากการแพร่ระบาดของโรคโควิด-19 อย่างไรก็ดี ตลาดได้รับแรงกดดันในระหว่างวัน หลังจากกองทุนการเงินระหว่างประเทศ (IMF) ปรับลดตัวเลขคาดการณ์เศรษฐกิจโลกในปีนี้ราคาทองคำโคเม็กซ์งวดส่งมอบเดือนธันวาคม เพิ่มขึ้น 3.60 ดอลลาร์ ปิดที่ 1,759.30 ดอลลาร์ต่อออนซ์